Igor Šipić

**Igor Šipić** (Sinj, 30. srpnja 1950.), hrvatski pjesnik.

## Biografija
Igor ŠIPIĆ je hrvatski znanstvenik, književnik i pjesnik, živi i djeluje u Splitu. Gimnaziju Ćire Gamulina završio je u Splitu. Diplomirao je na Fakultetu ekonomskih znanosti u Zagrebu na području makroekonomije, društvenog planiranja i regionalnog razvoja. Akademske stupnjeve magistra i doktora znanosti iz znanstvenog područja humanističkih znanosti, znanstvenog polja povijesti, znanstvene grane hrvatske i svjetske ranonovovjekovne povijesti, stekao je na poslijediplomskom studiju Sveučilišta u Zadru, u sklopu znanstvenog studija Povijest hrvatskog pomorstva, obranivši teme Mediteran – suvremeni izraz europske povijesti te Srednjovjekovni mediteransko-jadranski plovidbeni putovi i topografija jadranskih svetišta.

Do danas je objavio oko stotinu bibliografskih znanstvenih i književnih jedinica. Uvršten je u Uvod u hrvatsku interdisciplinarnu povijest, te u Leksikon hrvatskog srednjovjekovlja. Znanstvena monografija, Karta Leopardi. Vrhunac loretske historiografije (disertacija), u recenziji akademika Franje Šanjeka, katalogizirana je, kao veoma cijenjena, u British Library u Londonu te u Bibliothèque Nationale Francois Mitterand / Tolbiac u Parizu. Monografija, Mediteran. Povratak u utrobu (magistarski rad), uvrštena je u obveznu literaturu o Mediteranu na više hrvatskih sveučilišnih ustanova.  
U književnosti se javlja poezijom, prozom te književnim ogledima i osvrtima, surađujući u stručnim časopisima za znanost, kulturu i književnost, tjednicima i drugim tiskovinama (Kolo, Nova Istra, Dubrovnik, Klasje naših ravni, Zadarska smotra, Motrišta, Osvit, Marulić, Nova prisutnost, Kaj, Hrvatski glasnik, Hrvatsko slovo...). Poezija mu je prevođena na mađarskom jeziku.

Kao urednik i recenzent potpisuje znanstvene monografije i radove, a uređivao je i vodio radijsku emisiju Pješčani sat (Radio Salona) intervjuirajući osobe iz kulturnog i znanstvenog života. Kao jedan od utemeljitelja i ravnatelj Zaklade akademika Cvita Fiskovića u Orebićima, organizator je i sudionik međunarodnih (Osimo, Italija, 1999.) i domaćih izložbi iz fundusa Pomorskog muzeja te znanstvenih skupova na temu povijesti hrvatskoga pomorstva. Sudjeluje na mnogim književnim susretima i predstavljanjima te kao organizator i sudionik na znanstvenim međunarodnim i tuzemnim skupovima. 
Nagrađen je 2. nagradom za putopis na 5. susretu hrvatskoga duhovnoga književnoga stvaralaštva „Stjepan Kranjčić“ Križevci.
Član je Društva hrvatskih književnika.

## Djela
### Monografije i izvorni znanstveni radovi
* Mediteran. Povratak u utrobu (Prilog povijesti plovidbe), Naklada Bošković, Split, 2007.
* Važnost zadarske luke na hodočasničkom plovidbenom putu kasnog srednjeg vijeka (priopćenje na I. znanstvenom skupu Luke istočnog Jadrana, Orebić, 2002.)   
* Kult sv. Lucije u pomorski snažnim zajednicama istočnog Jadrana, Senjski zbornik, br. 33, Senj, 2007., 105-132. 
* Kult Crne Bogorodice – Gospe od Loreta – kod gradišćanskih Hrvata u kontekstu istočnojadranske tradicije (A Fekete Madonna kultusza – Lorettói Madonna – a gradistyei horvátoknál, a kelet-adriai tradíció kontextusában), Regionalne Studije II. (Régionális Tanulmányok II.), PannonIQm, 2010., Budapest, 123-137.
* Novi prilozi kultu sv. Lucije na istočnom Jadranu, Senjski zbornik, br. 37, Senj, 2010., 19-32.
* ŠIPIĆ, I., FARIČIĆ, J., Loretski kartografski prikaz prijenosa Svete kuće iz Nazareta (Cartographic Presentation of the Transfer of the Holy House from Nazareth to Loreto), Kartografija i geoinformacije, Vol. 10, No. 15, Zagreb, 30. 6. 2011., 128-151.
* Čovjek i prostor Zagore – od planske do globalizacijske ekonomije, Zbornik radova s međunarodnoga znanstvenog skupa Zagora između stočarsko-ratarske tradicije te procesa litoralizacije i globalizacije, Zadar – Split, 2011., 89-100.
* Željezni most Franje Josipa I. u Trilju, Triljski most, god. VI, 2011., br. 6., Trilj, 114-123.
* Dva portreta iz ostavštine Šimuna Carrare, Kulturna baština, sv. 37, Split, 2011., 413-418.
* Ližnjansko zvono iz 1411., Marulić, godina XLIV, broj 5, Zagreb, 2011., 78-84.
* Karta Leopardi. Vrhunac loretske historiografije, vlastita naklada, Split, 2012.
* ŠIPIĆ I., BILOSNIĆ T. M., Ahilej u virovima Vrtoloma, Udruga 3 000 godina Za dar, Zadar, 2012.
* ŠIPIĆ I., BILOSNIĆ T. M., Tajna Apolonova tronošca, Naklada Bošković, Split, 2013.
* Značaj lokacije Bosanske piramide (Significance of The Bosnian Pyramid location), Naklada Bošković, Split, 2013.
* O toponimu otočića Forcha (Camutio, 1571.), Korčulanski zbornik, Muzej grada Korčule, Korčula, (predano 20. siječnja 2011.)
* The Cult of St. Lucy – Venetian context and influence along the Eastern Adriatic in: Venice and the Mediterranean (XIII-XVIII centuries), eds. Ruthy Gertwagen, Jean-Claude Hocquet, Studi Veneziani series, (predano 6. svibnja 2011.) 
* Triljski mostovi kroz povijest, Zbornik radova sa znanstvenog skupa povodom 800. obljetnice prvog spomena Trilja u pohrvaćenom obliku (1210. – 2010.), KD Trilj, Trilj, (predano 19. svibnja 2011.)
* Hodočasnički putovi na Sredozemlju u srednjem vijeku, Leksikon hrvatskog srednjovjekovlja, Zagreb (uvršteno 2012.)

### Književnost
* Ekspresionist sorkočevićevskih dana (uz 10. obljetnicu smrti akademika Cvita Fiskovića) (1996.-2006.), Dubrovnik, br. 1-2/2006, Dubrovnik, 2006., 183-193.
* Topos je sudbina, Zadarska smotra, Matica hrvatska Zadar, godište LXI, br. 1, 2012., 114-128.; isto u: Život na sudbini vulkana, (Umjetnički profil Tomislava Marijana Bilosnića), Udruga 3 000 godina Za dar, Zadar, 2012.
* Maricentrizam kod Dobre i Bilosnića – reprodukcija i atavizam, Zbornik sa književno-znanstvenog kolokvija Zadarski književni krug (Zadar, 2012.), Zadar, 2013., 55-80.
* Zlatan Jakšić – optimizam kao puko lice siromaštva, Zbornik sa književno-znanstvenog kolokvija Zadarski književni krug (Zadar, 2013.), (predano, svibnja 2013.)

### Knjige i ciklusi poezije
* Anatomija mora Psihologija kopna, Zaklada Cvito Fisković, Split, 2001.
* Dota, Emporium, Split, 2003. 
* Tritonske trublje, Naklada Bošković, Split, 2004.
* Blažena rič, Gradska Sigurnost „Šimac i sin“, Split, 2004. 
* Blažena rič, Gradska Sigurnost „Šimac i sin“, Split, 2006. (reprint)
* Šutnja za dvoje, Naklada Bošković, Split, 2007. 
* Koljnofski susreti, Panonski ljetopis – Pannonisches Jehrbuch, Pinkovec / Güttenbach (Austrija), 2011. 
* Versek, melyeket az I. Kópházi Írótalálkozó ihletett, Regionalne Studije II. (Régionális Tanulmányok II.), PannonIQm, 2010., Budapest, 215-232.
* Koljnofski susreti, Marulić, godina XLIV, broj 2, Zagreb, 2011., 69-75.
* Capsam reliquiarum, Zadarska smotra, Godište LX, broj 1, Zadar, 2011., 42-52.
* Prva noć Cranae, Nova Istra, broj 1-2, 2012., Pula, 40-45.
* Pronevjerom oblikâ, KD Trilj, Trilj, 2012.
* Širenja (poema), vl. naklada, Ližnjan, 2012.
* Tišina limba, Osvit, DHK BiH, 1-4/2013, Mostar, 84-95.
* Čitajući Verlainea, Udruga 3000 godina Za dar, Zadar, 2014. (u pripremi)

### Kritike, eseji i putopisi
* Život na sudbini vulkana (Umjetnički profil Tomislava Marijana Bilosnića), Udruga 3 000 godina Za dar, Zadar, 2012.
* A gdje je tu čovjek (putopis), Zavežljaj ljubavi, Udruga „dr. Stjepan Kranjčić“ – Glas koncila, Križevci, prosinac 2013., 84-87.

### Uredništvo
* Zbornik sa znanstvenog skupa Hrvati Boke kotorske (Zadar, 1998.), Pomorski muzej Orebić, Jadranske studije, Hrvati Boke kotorske, Zaklada dr. Cvito Fisković i Sveučilište u Zadru, Posebno izdanje, br. 1, Orebić, 2003. 
* Zbornik sa I. znanstvenog skupa Luke istočnog Jadrana (Orebić, 2002.), Pomorski muzej Orebić, Jadranske studije, Luke istočnog Jadrana, Zaklada dr. Cvito Fisković, Orebić, 2007. 
* N. Grgurica, Kroz 4700 godina carine, Naklada Bošković, Split, 2007.

## Vanjske veze
*Karta Leopardi 
*Ahilej u virovima Vrtoloma 

## Izvori